മെസി പോയതോടെ ബാഴ്സക്ക് എതിരാളികളില് നിന്ന് ഉണ്ടായിരുന്ന മുന്തൂക്കം നഷ്ടമായി : ബാഴ്സ കോച്ച് കോമാന് ബാഴ്സിലോണക്ക് എതിരാളികളില് നിന്ന് ഉണ്ടായിരുന്ന മുന്തൂക്കം മെസി പോയതോടുകൂടി ഇല്ലാതയെന്ന് ബാഴ്സ ഹെഡ് കോച്ച് കോമാന്. മെസി ഉണ്ടായിരുന്നപ്പോള് എതിര് ടീമുകള് ബാഴ്സയെ ഭയപ്പെട്ടിരുന്നു എന്നും അദ്ദേഹം പറഞ്ഞു. ഈ കാര്യം പറഞ്ഞിരുന്നിട്ട് കാര്യമില്ല എന്ന് അറിയാമെങ്കിലും അദ്ദേഹം പോയപ്പോള് ഉണ്ടായ ശൂന്യത നിലനില്ക്കുന്നു. ലോകത്തെ തന്നെ മികച്ച കളിക്കാരന് ആണ് മെസി. എതിരാളികള്ക്കെല്ലാം അദ്ദേഹത്തെ ഭയമായിരുന്നു. മെസിയുടെ കൈയില് ബോള് കിട്ടിയാല് അത് നഷ്ടപ്പെടില്ല എന്നും ഉറപ്പായിരുന്നു. കോമാന് പറയുന്നു. മെസി ബാഴ്സിലോണ വിട്ട് പി. എസ്. ജിയില് ചേര്ന്നിട്ട് ഇപ്പോള് രണ്ടാഴ്ചയോളം കഴിഞ്ഞു. രണ്ട് വര്ഷത്തേക്കാണ് കരാര്. പ്രതിവര്ഷം 35 ദശലക്ഷം യൂറോയാണ് പ്രതിഫലം.